|  |  |  |
| --- | --- | --- |
|  REPUBLICA MOLDOVA**CONSILIUL RAIONAL HÎNCEŞTI**MD-3400, mun. Hînceşti, str. M. Hîncu, 126tel. (269) 2-20-48, fax (269) 2-23-02,E-mail: consiliul@hincesti.md |  | РЕСПУБЛИКА МОЛДОВА**РАЙОHНЫЙ СОВЕТ ХЫНЧЕШТЬ**МД-3400, мун. Хынчешть, ул. М.Хынку, 126тел. (269) 2-20-48, факс (269) 2-23-02,E-mail: consiliul@hincesti.md |

 **PROIECT**

**D E C I Z I E**

**mun. Hînceşti**

**din \_\_\_\_\_\_\_\_\_\_\_\_\_\_ 2021 nr.\_\_\_**

**Cu privire la acceptarea transmiterii**

**tehnicii de calcul (în comodat)**

 În conformitate cu prevederile art.8 din Legea nr.523-XVI din 16.07.1999 ”Cu privire la proprietatea publică a unităților administrativ-teritoriale” și Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr. 901 din 31.12.2015, în temeiul art.46 din Legea nr. 436-XVI din 28.12.2006 privind administrația publică locală, precum și în baza ordinului nr.428 din 23.04.2021 al Ministerului Educației, Culturii și Cercetării „Cu privire la repartizarea și utilizarea tehnicii de calcul achiziționate în cadrul Programului „Reforma Învățământului în Moldova”, Consiliul Raional Hîncești **DECIDE:**

1. Se acceptă transmiterea tehnicii de calcul Notebook Lenova V15-ADA, în baza Contractului de comodat și a Actului de predare-primire, din gestiunea MECC în gestiunea Consiliului Raional.
2. Se oficializează transmiterea tehnicii de calcul Notebook Lenova V15-ADA din gestiunea Consiliului Raional în gestiunea Direcției Învățământ Hîncești, în baza Contractului de comodat și a Actului de predare-primire. (Anexa1),(Anexa1-A)
3. Se aprobă transmiterea tehnicii de calcul Notebook Lenova V15-ADA din gestiunea Direcției Învățământ Hîncești în gestiunea instituțiilor de învățământ general din subordine, în baza Contractului de comodat și a Actului de predare-primire. (Anexa 2), (Anexa 2-A)
4. Se împuternicește președintele raionului, dl Iurie LEVINSCHI, cu dreptul de a semna Contractul de comodat între Consiliul Raional și Ministerul Educației, Culturii și Cercetării, Actul de primire- predare.
5. Direcția Învățământ Hîncești (dna V.TONU):

Va repartiza tehnica de calcul instituțiilor de învățământ din subordine, reieșind din următoarele raționamente:

1. tehnica de calcul se va transmite instituțiilor care realizează procesul educațional la distanță, în corespundere cu necesitățile declarate în SIME, în martie 2021, confirmate prin semnătura directorilor instituțiilor de învățământ și aprobate prin ordinul MECC nr. 379 din 09.04.2021;
2. în mod prioritar, trebuie să fie asigurate integral necesitățile elevilor din clasele V-XII, a celor din casele de tip familie și a celor din familii numeroase;
3. după posibilitate, se asigură parțial necesitățile elevilor din clasele I-IV, prioritate având elevii din familiile social-vulnerabile;
4. transmiterea tehnicii de calcul către instituțiile de învățământ din subordine se va realiza în baza Contractului de comodat încheiat între Direcția Învățământ și instituția de învățământ și Actului de predare-primire (Anexa 2), (Anexa 2-A);
5. la necesitate, Direcția Învățământ poate solicita restituirea de către instituțiile de învățământ a tehnicii de calcul neutilizate, pentru a fi distribuită instituțiilor de învățământ care desfășoară procesul educațional la distanță și se confruntă cu probleme de ordin tehnic.
6. Responsabilă de executarea prevederilor prezentei decizii se desemnează Valentina TONU, șefa Direcției Învățământ Hîncești.
7. Controlul asupra realizării prezentei decizii se pune în sarcina vicepreședintelui raionului pe problemele sociale dna Lilia TĂNASE.

**Preşedintele şedinţei \_\_\_\_\_\_\_\_\_\_\_\_\_\_\_\_\_**

Contrasemnează:

 **Secretarul**

**Consiliului Raional Hînceşti Elena MORARU TOMA**

Inițiat :\_\_\_\_\_\_\_\_\_\_\_\_\_\_\_\_\_\_\_ Iurie LEVINSCHI, Președintele raionului,

Coordonat\_\_\_\_\_\_\_\_\_\_\_\_\_\_\_\_\_Lilia TĂNASE, vicepreședintele raionului,

Elaborat\_\_\_\_\_\_\_\_\_\_\_\_\_\_\_\_\_\_ Valentina TONU, șefa Direcției Învățământ

Avizat: \_\_\_\_\_\_\_\_\_\_\_\_\_\_\_\_\_\_ Sergiu Pascal specialist principal (jurist)

*Anexa nr.1*

*la Decizia CR nr.\_\_\_\_\_ din\_\_\_\_\_\_\_\_\_\_\_\_\_\_2021*

**CONTRACT DE COMODAT nr. \_\_\_\_**

**\_\_\_\_\_\_\_\_ mai 2021 mun. Hîncești**

**Consiliul Raional Hîncești**, cu sediul în mun. Hîncești, reprezentat **de președintele raionului, Iurie LEVINSCHI**, numit în continuare „COMODANT” și

**Direcția Învățământ Hîncești** reprezentată de **Valentina TONU, șefa Direcției Învățământ,** numitîn continuare „COMODATAR”, au încheiat prezentul contract referitor la următoarele:

**I. OBIECTUL CONTRACTULUI**

1.1. COMODANTUL transmite, iar COMODATARUL primește în folosință gratuită tehnica de calcul procurată în cadrul Proiectului ”Reforma Învățământului în Moldova” conform anexei, parte a contractului de comodat.

1.2. Tehnica de calcul indicată în anexă constituie proprietate a statului și se află în administrarea Ministerului Educației Culturii, și Cercetării.

1.3. Transmiterea tehnicii de calcul, în folosință gratuită COMODATARULUI, se face prin act de predare-primire, în ziua semnării contractului.

1.4. COMODATARUL are dreptul de a transmite în subcomodat tehnica de calcul instituțiilor de învățământ din subordine.

1.5 Instituțiile de învățământ general din subordinea COMODATARULUI, în calitatea acestora de SUBCOMODATARI, au dreptul de a transmite tehnica de calcul în folosință gratuită elevilor înmatriculați în aceste instituții de învățământ.

1.6. Tehnica de calcul indicată în anexă se transmite COMODATARULUI, SUBCOMODATARULUI și după caz elevilor pentru a fi utilizată doar în scopuri educaționale, respectând instrucțiunile COMODANTULUI.

1.7. La dispunerea transmiterii în subcomodat și după caz în folosința gratuită elevilor, COMODATARUL și SUBCOMODATARII vor respecta următoarele criterii de distribuție:

a) COMODATARUL va transmite în subcomodat tehnica de calcul instituțiilor de învățământ din subordine în conformitate cu datele transmise de COMODANT, alcătuite în baza datelor colectate în Sistemul Informațional de Management în Educație (SIME) și a criteriilor de repartizarea tehnicii de calcul aprobate prin ordinul nr. 379 din 9 aprilie 2021;

b) SUBCOMODATARII vor transmite în folosință gratuită tehnica de calcul pentru o perioadă determinată doar elevilor pentru care au fost introduse în SIME, în martie 2021, date cu privire la necesitatea tehnicii de calcul și care participă la procesul educațional la distanță, asigurând integral necesitățile pentru elevii din ciclurile gimnazial și liceal și parțial necesitățile pentru elevii din ciclul primar, prioritate având elevii din familiile social vulnerabile.

1.8. COMODANTUL este în drept să ceară restituirea tehnicii de calcul în orice moment. În acest caz COMODATARUL este obligat în termen de 3 zile de la recepționarea solicitării COMODANTULUI să asigure restituirea tehnicii de calcul prin act de predare-primire.

**II. TERMENUL CONTRACTULUI**

2.1. Prezentul contract se consideră încheiat la data semnării.

2.2. Prezentul contract încetează la data transmiterii, în baza unei Hotărâri de Guvern, din proprietatea statului în proprietatea unității administrativ-teritoriale a tehnicii de calcul indicate în anexă, fie la data restituirii tehnicii de calcul în temeiul pct.1.8. sau al capitolului V din contract.

2.3 Încetarea prezentului contract se răsfrânge și asupra contractului/ contractelor de subcomodat.

**III. OBLIGAȚIILE PĂRȚILOR**

3.1. COMODANTUL este obligat să transmită tehnica de calcul COMODATARULUI în ziua semnării actului de predare-primire.

3.2. COMODATARUL se obligă:

a) să păstreze și să îngrijească tehnica de calcul cu prudența şi diligența unui bun proprietar;

b) să întrebuințeze tehnica de calcul numai potrivit scopului prevăzut la pct. 1.6;

c) să suporte cheltuielile necesare folosinței şi întreținerii tehnicii de calcul, inclusiv pentru reparație, neavând dreptul să ceară restituirea lor;

d) să stipuleze obligațiile enumerate supra și clauzele de la pct.1.7. și pct.4.1. din prezentul contract, în contractul de subcomodat.

e) să solicite de la SUBCOMODATARI stipularea obligațiilor enumerate la pct.3.2. lit. a)-c) și a clauzelor de la pct.1.7. și pct. 4.1 din prezentul contrat, în contractele încheiate cu elevii sau reprezentanții legali ai acestora.

f) să prezinte COMODANTULUI, în termen de 2 luni, decizia Consiliului raional/municipal privind acceptul transmiterii din proprietatea statului, gestiunea COMODANTULUI, în proprietatea Consiliului raional/municipal a tehnicii de calcul indicate în anexa la prezentul contract

g) Reprezentantul COMODANTULUI care recepționează tehnica de calcul de la I.P. ”Mold-Didactica” are obligația de a verifica lipsa defectelor fizice ale tehnicii de calcul în momentul recepționării. De asemenea, la sosirea în raion/municipiu, COMODANTUL are obligația de a verifica funcționalitatea tehnicii de calcul și prezența sistemului de operare licențiat, conform instrucțiunilor MECC, în maxim 24 de ore de la recepționare și să informeze MECC despre rezultatul verificării la adresa de email corneliu.ciorici@mecc.gov.md.

**IV. RĂSPUNDEREA COMODATARULUI**

4.1 Dacă COMODATARUL nu-şi îndeplinește obligațiile stipulate în prezentul contract, COMODANTUL, pe lângă dreptul stipulat la pct. 5.2. lit. b) din contract, este în drept să ceară repararea prejudiciului cauzat.

**V. REZOLUȚIUNEA CONTRACTULUI DE COMODAT**

5.1. Rezoluțiunea contractului se poate realiza cu acordul comun al COMODANTULUI ȘI COMODATARULUI.

5.2. COMODANTUL poate declara unilateral rezoluțiunea contractului de comodat dacă:

a) COMODANTUL însuși are nevoie de tehnica de calcul;

b) COMODATARUL nu-și îndeplinește obligațiile stipulate în prezentul contract, inclusiv dacă folosește tehnica de calcul neconform destinației stabilite în prezentul contract. Determinarea faptului dacă tehnica de calcul este sau nu folosită conform destinației este la latitudinea COMODANTULUI și se certifică prin notificarea scrisă adresată COMODATARULUI cu privire la rezoluțiunea contractului;

c) COMODATARUL şi-a încetat activitatea.

5.3 Restituirea tehnicii de calcul în cazul rezoluțiunii contractului se realizează în termen de 3 zile de la recepționarea notificării scrise a COMODANTULUI, prin act de predare-primire.

Prezentul contract este întocmit în două exemplare, unul dintre care se transmite COMODATARULUI, iar cel de al doilea se păstrează la COMODANT.

|  |  |
| --- | --- |
|  **COMODATAR** |  **COMODANT** |
| **Direcția Învățământ**  | **Consiliul Raional Hîncești** |
| **Valentina TONU** **\_\_\_\_\_\_\_\_\_\_\_\_\_\_\_\_\_** | **Iurie LEVINSCHI** **\_\_\_\_\_\_\_\_\_\_\_\_\_\_\_\_\_** |

*Anexa nr.1-A*

*la Decizia CR nr.\_\_\_\_\_ din\_\_\_\_\_\_\_\_\_\_\_\_\_\_2021*

**ACT DE PREDARE-PRIMIRE**

**Întocmit astăzi, \_\_\_\_\_ mai 2021**, între:

**Consiliul Raional Hîncești** pe de o parte,

și

**Direcția Învățământ Hîncești** pe de altă parte.

**Consiliul Raional Hîncești** predă, iar **Direcția Învățământ Hîncești**,preia următoarele bunuri conform tabelului:

|  |  |  |  |  |  |
| --- | --- | --- | --- | --- | --- |
| **Nr.** | **Denumirea bunuri****Caracteristici** | **Cantitatea** | **Garanția luni** | **Preț unitar(lei)** | **Preț total(lei)** |
| 1 | ***Notebook Lenovo V15-ADA,AMD Atholon Gold 3150U (2,40 GHz), 15,6 1920x1080, 15,5 FHD,Windows 10 Pro 64,8.0GB, 1x256GB PCLe-NVMe, AMD Radeon Graphies, QCA6374A 2x2ac, 0,3M 2 MIC, 2Cell LiPol 35Wh, 2YR, HDMI-VGA Adapter, USB Mouse Gembird, USB to LAN*** | 607 | 24 | 5236,21 | 3178379,47 |
|  | **TOTAL** | **607** | 5236,21 | 3178379,47 |

|  |  |
| --- | --- |
| **A predat** | **A primit** |
| **Consiliul Raional Hîncești** | **Direcția Învățământ Hîncești** |
| **\_\_\_\_\_\_\_\_\_\_\_\_\_\_\_\_\_** | **\_\_\_\_\_\_\_\_\_\_\_\_\_\_\_\_\_** |

*Anexa nr. 2*

*la Decizia CR nr.\_\_\_\_\_ din\_\_\_\_\_\_\_\_\_\_\_\_\_\_2021*

**CONTRACT DE COMODAT nr.\_\_\_\_\_\_\_\_\_\_**

**\_\_\_\_\_ mai\_ 2021 \_Hîncești**

**Direcția Învățământ Hîncești**, cu sediul în mun. Hîncești str. M.Hâncu 138

reprezentată de **Valentina TONU**, **șefa Direcției Învățământ** numit în continuare „COMODANT” și

**Instituția Publică de Învățământ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** reprezentată de

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**,** numitîn continuare „COMODATAR”, au

încheiat prezentul contract referitor la următoarele:

**I. OBIECTUL CONTRACTULUI**

1.1. COMODANTUL transmite, iar COMODATARUL primește în folosință gratuită tehnica de calcul procurată în cadrul Proiectului ”Reforma Învățământului în Moldova” conform anexei, parte a contractului de comodat.

1.2. Tehnica de calcul indicată în anexă constituie proprietate a statului și se află în administrarea Ministerului Educației Culturii, și Cercetării.

1.3. Transmiterea tehnicii de calcul, în folosință gratuită COMODATARULUI, se face prin act de predare-primire, în ziua semnării contractului.

1.4. COMODATARUL va utiliza tehnica de calcul pentru a asigura, în condițiile învățământului la distanță, accesul la învățământ a elevilor, conform criteriilor de repartizare și instrucțiunilor aprobate de Ministerul Educației, Culturii și Cercetării.

1.5. Tehnica de calcul transmisă COMODATARULUI va fi pusă la dispoziția elevilor/ reprezentanților legali ai elevilor, conform pct.1.4 al prezentului contract prin încheierea unui *Acord privind condițiile de întrebuințare a tehnicii de calcul pentru învățământul la distanță*.

1.6. În caz de exmatriculare, transfer sau absolvire a instituției de învățământ de către elev, COMODATARUL va rezilia unilateral *Acordul privind condițiile de întrebuințare a tehnicii de calcul pentru învățământul la distanță*. În acest caz un nou acord va fi încheiat cu alt elev, înmatriculat la COMODATAR, conform pct.1.4.

1.7. COMODANTUL este în drept să ceară, pentru asigurarea necesităților în alte instituții de învățământ în conformitate cu instrucțiunile MECC, restituirea tehnicii de calcul. În acest caz COMODATARUL este obligat în termen de 2 zile de la recepționarea solicitării COMODANTULUI să asigure restituirea tehnicii de calcul prin act de predare-primire.

**II. TERMENUL CONTRACTULUI**

2.1. Prezentul contract se consideră încheiat la data semnării.

2.2. Prezentul contract încetează la data transmiterii, în baza unei Hotărâri de Guvern, din proprietatea statului în proprietatea unității administrativ-teritoriale a tehnicii de calcul indicate în anexă, fie la data restituirii tehnicii de calcul în temeiul pct.1.7. sau al capitolului IV din prezentul contract.

2.3 Încetarea prezentului contract se răsfrânge și asupra *Acordului privind condițiile de întrebuințare a tehnicii de calcul pentru învățământul la distanță*.

**III. OBLIGAȚIILE PĂRȚILOR**

3.1. COMODANTUL este obligat să transmită tehnica de calcul COMODATARULUI în ziua semnării actului de predare-primire.

3.2. COMODATARUL se obligă:

a) să păstreze, să îngrijească și să monitorizeze tehnica de calcul cu prudența şi diligența unui bun proprietar;

b) să repartizeze elevilor/ reprezentanților legali ai elevilor tehnica de calcul primită în comodat, conform criteriilor și instrucțiunilor aprobate de Ministerul Educației, Culturii și Cercetării;

c) să respecte instrucțiunile Ministerului Educației, Culturii și Cercetării cu privire la responsabilitățile și condițiile de întrebuințare a tehnicii de calcul;

d) să transmită elevilor/ reprezentanților elevilor instrucțiunile Ministerului Educației, Culturii și Cercetării cu privire la responsabilitățile și condițiile de întrebuințare a tehnicii de calcul;

e) să verifice sistematic condițiile de întrebuințare a tehnicii de calcul pentru învățământul la distanță;

f) să suporte cheltuielile necesare folosinței şi întreținerii tehnicii de calcul, inclusiv pentru reparație, dacă această responsabilitate nu a fost pusă în sarcina elevului/ reprezentantului legal al elevului prin *Acordul privind condițiile de întrebuințare a tehnicii de calcul pentru învățământul la distanță*;

g) să țină evidența tehnicii de calcul primită în comodat;

h) să comunice COMODANTULUI, în scris, despre orice prejudiciere a tehnicii de calcul devenită cunoscută COMODATARULUI;

i) să nu dezasambleze tehnica de calcul și să nu deterioreze etichetele și sigiliile de pe tehnica de calcul;

j) să prezinte tehnica de calcul spre reparație doar unui specialist autorizat, în centrul autorizat indicat în certificatul de garanție, cu respectarea condițiilor certificatului de garanție și doar cu acordul prealabil al COMODANTULUI;

k) să asigure restituirea tehnicii de calcul la încetarea prezentului contract de comodat;

l) să respecte cerințele incluse în certificatul de garanție.

**IV. REZOLUȚIUNEA CONTRACTULUI DE COMODAT**

4.1. Rezoluțiunea contractului se poate realiza cu acordul comun al COMODANTULUI și COMODATARULUI.

4.2. COMODANTUL poate declara unilateral rezoluțiunea contractului de comodat dacă:

a) Ministerul Educației, Culturii și Cercetării a aprobat alte criterii și instrucțiuni de repartizare și utilizare a tehnicii de clacul;

b) COMODATARUL şi-a încetat activitatea.

4.3 Restituirea tehnicii de calcul în cazul rezoluțiunii contractului se realizează în termen de 2 zile de la recepționarea notificării scrise a COMODANTULUI, prin act de predare-primire.

Prezentul contract este întocmit în două exemplare, unul dintre care se transmite COMODATARULUI, iar cel de al doilea se păstrează la COMODANT.

|  |  |
| --- | --- |
| **pentru COMODATAR** | **pentru COMODANT** |
| **Instituția Publică de Învățământ\_\_\_\_\_\_\_\_\_\_\_\_\_\_\_\_\_\_\_\_\_\_** | **Direcția Învățământ Hîncești,** **Valentina TONU\_\_\_\_\_\_\_\_\_\_\_\_\_\_\_** |
|  |  |

*Anexa nr. 2-A*

*la Decizia CR nr.\_\_\_\_\_ din\_\_\_\_\_\_\_\_\_\_\_\_\_\_2021*

**ACT DE PREDARE-PRIMIRE**

**Întocmit astăzi, \_\_\_\_\_ mai 2021**, între:

**Direcția Învățământ Hîncești** și **Instituția Publică de Învățământ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** pe de altă parte preia următoarele bunuri conform tabelului:

|  |  |  |  |  |  |
| --- | --- | --- | --- | --- | --- |
| **Nr.** | **Denumirea bunuri****Caracteristici** | **Cantitatea** | **Garanția luni** | **Preț unitar(lei)** | **Preț total(lei)** |
| 1 |  |  | 24 | 5236,21 |  |
|  | **TOTAL** |  |  |  |

|  |  |
| --- | --- |
| **A predat** | **A primit** |
| **Direcția Învățământ Hîncești\_\_\_\_\_\_\_\_\_\_\_\_\_** | **Instituția Publică de Învățământ\_\_\_\_\_\_\_\_\_\_\_\_\_\_\_\_\_\_\_\_\_** |
| **\_\_\_\_\_\_\_\_\_\_\_\_\_\_\_\_\_** | **\_\_\_\_\_\_\_\_\_\_\_\_\_\_\_\_\_** |

**NOTA INFORMATIVĂ**

**la proiectul Deciziei**

**Cu privire la acceptarea transmiterii tehnicii de calcul (în comodat)**

|  |
| --- |
| **1. Cauzele care au condiționat elaborarea proiectului, inițiatorii şi autorii proiectului** |
| În urma Memorandumului de înțelegere privind cooperarea în domeniul tehnologiilor informaționale și comunicaționale între Ministerul Educației Culturii și Cercetării al Republicii Moldova, instituțiile de învățământ general, pentru a asigura accesul la studii tuturor copiilor aflați în situație de risc, trebuie să fie capacitate. |
| **2. Modul de reglementare a problemelor abordate în proiect de cadru normativ în vigoare** |
| Legea nr. 523-XVI, art.8 din din 16.07.1999 ”Cu privire la proprietatea publică a unităților administrativ-teritoriale”, Legea nr. 436-XVI, art.46 din 28.12.2006 privind administrația publică locală și Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr. 901 din 31.12.2015. |
| **3. Scopul şi obiectivele proiectului**  |
| Proiectul de Decizie urmărește scopul de a asigura cu tehnică de calcul elevi din instituțiile de învățământ general în scopul trasării sarcinilor de ameliorare și dezvoltare continuă. |
| **4. Estimarea riscurilor legate de implementarea acestui proiect** |
| Deteriorarea bunurilor |
| **5. Modul de încorporare a proiectului în sistemul actelor normative în vigoare, actele normative care trebuie elaborate sau modificate după adoptarea proiectului** |
| Contractul de comodat, Actul de primire-predare, factura fiscală privind eliberarea și primirea bunurilor (tehnicii de calcul). |

**Șefa Direcția Învățământ Valentina TONU**